CELEX: C2006/048/70
Language: hu
Date: 2006-02-25 00:00:00
Title: T-413/05. sz. ügy:  2005. november 18-án  benyújtott kereset – Sanchez Ferriz kontra Bizottság

25.2.2006   
            
            
               HU
            
            
               Az Európai Unió Hivatalos Lapja
            
            
               C 48/36
            
         2005. november 18-án benyújtott kereset – Sanchez Ferriz kontra Bizottság
   (T-413/05. sz. ügy)
   (2006/C 48/70)
   Az eljárás nyelve: francia
   Felek
   
      Felperes: Sanchez Ferriz Carlos (Brüsszel, Belgium) (képviselő: F. Frabetti ügyvéd)
   
      Alperes: Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg a felperesnek a 2001. július 1-től2002. december 31-ig tartó időszakra vonatkozó szakmai előmeneteli értékelését (REC/CDR);
            
         
               —
            
            
               az Elsőfokú Bíróság az Európai Közösségek Bizottságát kötelezze a költségek viselésére.
            
         Jogalapok és fontosabb érvek
   Keresetének alátámasztására a felperes elsőként a személyzeti szabályzat 26. cikkének megsértésére hivatkozik, mivel értékelő jelentését személyzeti aktája ténylegesen nem tartalmazta, hanem azt csak elektronikus formában tárolták, illetve e jelentés első változatának semmilyen nyoma nem volt sem a papíralapú, sem az elektronikus aktában.
   A felperes a személyzeti szabályzat 43. cikkének, e cikk általános végrehajtási szabályainak, valamint az Értékelési útmutató és a 2001-2002-es időszakra vonatkozó speciális útmutató megsértésére is hivatkozik, mivel szerinte az értékelőket a Bizottság arra kötelezi, hogy egy átalagértékhez tartsák magukat.
   A felperes ezt követően arra hivatkozik, hogy a Bizottság által bevezetett érdempont-rendszer alapján több, eltérő teljesítményt nyújtó tisztviselő is azonos besorolásba kerülhet, amely a felperes szerint sérti az egyenlő bánásmódot.
   A felperes végül az önkényes eljárás tilalmának és az indokolási kötelezettség megsértésére hivatkozik, valamint hatáskörrel való visszaélésre, illetve a bizalomvédelem elvének, a patere legem quam ipse fecisti elvének és a gondoskodási kötelezettség megsértésére.